มีดหมอ

มีดหมอ คือ มีดขนาดกลาง ใบมีดรูปร่างคล้ายมีดเหน็บ แต่โคนมีดมีชายแหลมโค้งออจากคมเล็กน้อย ใช้สำหรับประกอบในพิธีทางไสยศาสตร์ของไทย เช่น พิธีไหว้ภูมิ พิธีทำอุบาทว์ พิธีลอยแพสะเดาะเคราะห์ ทำน้ำมนต์ เป็นต้น

มีดหมอส่วนใหญ่ได้รับการสืบทอดจากรุ่นสู่รุ่น หรือเป็นมีดที่ได้รับมาจากหมอไสยศาสตร์ซึ่งเสียชีวิตลงโดยไม่มีผู้สืบทอดวิชา ลูกหลานของหมอไสยศาสตร์ต้องแสวงหาผู้มีอาคมแกร่งกล้ามากพอที่จะควบคุมมีดไสยศาสตร์ได้และมอบให้เป็นผู้ดูแลต่อไป

การลงเลขยันต์บนมีดหมอ จะลงอัตราเลขตรีนิสิงเหบนเหล็กสำหรับตีมีดแล้วตีเป็นทับ ๆ ให้ได้ 108 ทับ แล้วนำมาทำเป็นใบมีด จากนั้นลงยันต์ประจุขาดในแผ่นโลหะสำหรับพันไว้ที่กั้นมีด (ส่วนปลายของใบมีดที่บรรจุเข้าที่ด้าม) ด้ามมีดใช้ไม้มงคลแกะเป็นรูปท้าวเวสสุวัณให้ลงด้วยเลขตรีนิสิงเหตามจุดต่าง ๆ คนโบราณเชื่อว่าสามารถป้องกันและขับไล่ภูติผีต่าง ๆ รวมถึงขับไล่คุณไสยสารพัด

ในวรรณกรรมเรื่อง ไกรทอง อาจารย์คงได้ให้ของขลังและอาวุธติดตัวมามากมาย ได้แก่ เทียนชัยระเบิดน้ำ หอกสัตตะ โลหะ มีดหมอ ตะกรุด สายสิญจน์ มงคล และผ้าประเจียด ดังความว่า

อ้างอิง

หมวดหมู่:อุปกรณ์ประกอบพิธีกรรมในศาสนาพุทธ
หมวดหมู่:เครื่องราง
หมวดหมู่:มีด